wickkiey/tamil-wikipedia-markdown huggingface dataset:
# எசுப்பானியப் பேரரசு



**எசுப்பானியப் பேரரசு** (*Spanish Empire*) என்பது ஐரோப்பா, அமெரிக்கா, ஆப்பிரிக்கா, ஆசியா, ஓசியானியா ஆகிய உலகப்பகுதிகளில், எசுப்பானியா நேரடியாக ஆட்சிசெய்த பிரதேசங்களையும் குடியேற்றங்களையும் உள்ளடக்கிய நிலப்பரப்பு ஆகும்.  

எசுப்பானியப் பேரரசு கண்டுபிடிப்புக் காலத்திலிருந்து தொடங்கியது. எனவே, உலகளாவிய விரிவுகொண்ட முதல் பேரரசுகளுள் ஒன்றாக அது திகழ்ந்தது. ஆப்சுபர்க்கு (Habsburg) வம்ச அரசர்களின் ஆட்சியின்கீழ் எசுப்பானியாவின் உலகளாவிய அதிகாரம் தன் உச்சக்கட்டத்தை எட்டியது. எசுப்பானியா ஓர் உலக வல்லரசாக மாறியது.  

எசுப்பானியா 15ஆம் நூற்றாண்டில் பேரரசாக மாறத் தொடங்கியதிலிருந்து, நவீன உலக விரிவாண்மையும் ஐந்து நூற்றாண்டுகளாக ஐரோப்பா உலக அளவில் கோலோச்சிய செயல்பாடும் ஆரம்பித்தது. எசுப்பானியா 1492இல் தொடங்கி அமெரிக்கா நோக்கி கடற்பயணங்களை மேற்கொண்டது. அதிலிருந்து சுமார் ஆறு நூற்றாண்டுகளாக எசுப்பானியாவின் ஆதிக்கம் ஐரோப்பிய எல்லைகளைத் தாண்டிச் சென்றது. எசுப்பானியாவின் குடியேற்ற ஆதிக்கத்தின் கீழ் இருந்த ஆப்பிரிக்க பிரதேசங்கள் 1970களில் சுதந்திரம் அடைந்தன. அதுவரையிலும் எசுப்பானியாவின் பேராண்மை உலகளவில் நீடித்தது.  

## எசுப்பானியாவின் பகுதிகள் ஒன்றுபடுதல்

எசுப்பானியாவில் நிலவிய மாகாண ஆட்சிகளுள் கஸ்தீலியா பிரதேசமும் அரகோன் பிரதேசமும் முதன்மைபெற்றிருந்தன. கஸ்தீலியாவின் ஆட்சியைப் பிடிக்க 1475-1479 காலகட்டத்தில் நிகழ்ந்த போரில் இசபெல்லா அணி வெற்றிபெற்றது. அதை எதிர்த்த ஹுவானா அணி தோல்வியுற்றது. இசபெல்லா ஏற்கனவே அரகோன் பிரதேச இளவரசரான பெர்டினான்டு என்பவரை மணந்திருந்ததால், கஸ்தீலியாவும் அரகோனும் ஒரே அரசர்களின் கீழ் வரலாயின. இசபெல்லாவும் பெர்டினான்டும் "கத்தோலிக்க அரசர்கள்" (*Catholic Monarchs*- எசுப்பானியம்: *los Reyes Catolicos*) என்னும் பெயராலும் அழைக்கப்படுகிறார்கள்.  

## முசுலீம் ஆட்சி முடிவுறல்

1472இல், எசுப்பானிய அரசர்களான இசபெல்லா-பெர்டினான்டு தம்பதியர் ஆட்சியின்போது கிரனாடா பிரதேசத்தில் நிலவிய முசுலீம் ஆட்சி முறியடிக்கப்பட்டு, கிரனாடா பகுதி கஸ்தீலியா அரசின் கீழ் கொண்டுவரப்பட்டது. இவ்வாறு, எட்டு நூற்றாண்டுகளாக எசுப்பானியாவிலும் போர்த்துகல் பகுதிகளிலும் நிலவிய முசுலீம் ஆட்சி முற்றிலுமாக முடிவுற்றது. இது "ஆட்சி மீட்பு" (*Reconquest* - எசுப்பானியம்: *Reconquista*) என அழைக்கப்படுகிறது.  

## கிறிஸ்டோபர் கொலம்பஸ் கடல் பயணம் மேற்கொள்ளல்

அதே 1472ஆம் ஆண்டில் எசுப்பானிய அரசர்களான இசபெல்லா-பெர்டினான்டு தம்பதியர் ஆதரவோடு, கிறிஸ்டோபர் கொலம்பஸ் அட்லான்டிக் பெருங்கடலில் மேற்குத் திசை நோக்கிப் பயணம் சென்று இந்தியாவுக்குக் கடல்வழி கண்டுபிடிக்க முயன்றார். ஆனால், இந்தியாவை வந்தடைவதற்குப் பதிலாக அமெரிக்கா என்னும் புதியதொரு பெருநிலப்பகுதியைக் கண்டுபிடித்தார்.  

அதிலிருந்து ஐரோப்பா, குறிப்பாக எசுப்பானியா, அமெரிக்காக்களில் குடியேற்ற ஆதிக்கம் ஏற்படுத்தத் தொடங்கியது.  

## ஆதாரங்கள்
=
# பார்த்தோலின் சுரப்பி


**பார்தோலின் சுரப்பிகள் ** (*Bartholin's glands*) என்பன பெண்ணின் புணர்புழைத் துளையின் இடது மற்றும் வலது புறத்தில் சற்றே கீழாக உள்ள இரு சுரப்பிகளாகும். இவை பதினேழாம் நூற்றாண்டில் *காசுபர் பர்தோலின் த யங்கர்* (1655-1738) என்ற தென்மார்க்கு உடற்கூற்று மருத்துவரால் கண்டறியப்பட்டது.  

## உடற்கூற்றியல்
இந்தச் சுரப்பிகள் பாலுறவு எளிதாக நடந்தேற சளி நீர்மத்தை சுரக்கிறது. பர்தோலின் சுரப்பிகள் பெண்ணின் பால்வினைத் தூண்டலின்போது மிகச்சிறிய அளவுகளில் (ஓரிரு சொட்டுக்கள்) நீர்மத்தை சுரக்கின்றன.  

சிலநேரங்களில், பர்தோலின் சுரப்பிகள் நோய் தொற்றால் தாக்கப்படும்போது வீங்கி மிகவும் வலி உண்டாகிறது. இதனை நுண்ணுயிர் எதிர்ப்பி கொண்டு மருத்தவர் குணமாக்குவார்.  

## தொடர்புடைய பக்கங்கள்
- இசுகேன் சுரப்பிகள்
# மராத்தி எழுத்தாளர்கள் பட்டியல்

மராத்தி எழுத்தாளர்கள் பட்டியல்  
- ஏகநாதர் (एकनाथ)
- துக்காராம் (तुकाराम)
- நாமதேவர் (नामदेव)
- பாண்டுரங்க வாமன் காணே (पांडुरंग वामन काणे)
- பால கங்காதர திலகர் (बाळ गंगाधर टिळक)
- வினோபா பாவே (विनायक नरहरी भावे) (विनोबा भावे)
- வினாயக் தாமோதர் சாவர்க்கர் (विनायक दामोदर सावरकर)
# பாளையம் (ஆட்சி நிர்வாக முறை)

இக்கட்டுரை பாளையம் என்னும் **ஆட்சி நிர்வாக முறையைப் பற்றியது**  
''  

**பாளையம்** என்பது தமிழகத்தில் விஜயநகரப் பேரரசின் ஆட்சி நடைபெற்றபோது, மதுரை மண்டலத்தை விசுவநாத நாயக்கர் மதுரை நாயக்க அரசாக உருவாக்கினார். விஜயநகரப் பேரரசின் படை மானிய முறையில் அமைந்த நாயக்கர நிர்வாக முறையைத் தழுவி அமைத்த பாளையப்பட்டு எனும் புதிய முறை ஆகும். இம்முறையின் கீழ் மதுரையை மையமாகக் கொண்டு மதுரை மண்டலம் 72 பாளையங்களாகப் பிரிக்கப்பட்டது. இப்பாளையம் ஒவ்வொன்றும் ஒரு படைநிலை ஆகும். இப்பாளையத்தை நிர்வாகம் செய்வதற்காக நியமிக்கப்பட்ட தலைவன் பாளையக்காரர் எனப்பட்டார்.  

## பாளைய முறை
"பாலாமு” என்கிற தெலுங்கு மொழிச் சொல்லிலிருந்து பாளையம் என்ற சொல் உருவானது. பாலாமு என்றால் படை முகாம் என்று பொருள்படும்.இன்றைய தெலங்கானாவில் இப்பொழுது வாரங்கல் என அழைக்கப்படும் ஓருகல்லைத் தலைநகராகக் கொண்ட காகதிய அரசால் பாளைய முறை ஏற்படுத்தப்பட்டது என்று ஒரு சில வரலாற்று அறிஞர்கள் கூறுகிறார்கள். விஜயநகர பேரரசர்களில் முக்கியமான அரசரான குமார கம்பனன் கி.பி 1336 -. கி.பி. 1378 மதுரையை பிடித்தார்.கேரளா , ஆந்திரா , கர்நாடகா , தமிழ்நாடு என்று துங்கபத்ரா ஆற்றுக்குத் தெற்கில் உள்ள அனைத்து பகுதியையும் தன் வசம் கொண்டு வந்து விரிந்த பேரரசை ஏற்படுத்தினார். விஜயநகர அரசு விரிந்து பரந்திருந்ததால் பேரரசை பாளையம் எனும் சிறு சிறு பகுதிகளாகப் பிரித்து அரசாங்க வசதிக்காக அமைத்து கொண்டார். இம்முறையின்படியே பின்னாளில் விசுவநாத நாயக்கர் 72 பாளையங்களாக நாட்டைப் பிரித்து மதுரையை தலைநகராக கொண்டு மதுரை நாயக்கர் அரசை ஏற்படுத்தினார். இது பின்னாளில் 200 பாளையங்கள் வரை பிரிக்கப்பட்டன.  

## **பாளையங்களின் பட்டியல்**
1. அம்மையநாயக்கனூர்
1. அத்திப்பட்டி
1. அழகாபுரி
1. ஆய்க்குடி
1. ஆற்றங்கரை
1. இளசை
1. இரசக்கயனூர்
1. இலக்கையனூர்
1. இடையக்கோட்டை
1. இராமகரி
1. உதயப்பனூர்
1. ஊற்றுமலை
1. ஊர்க்காடு
1. எட்டையபுரம்
1. ஏழுமலை
1. ஏழாயிரம் பண்ணை
1. கடலூர்
1. கல்போது
1. கன்னிவாடி
1. கம்பம்
1. கண்டமனூர்
1. கவுண்டன்பட்டி
1. கடம்பூர்
1. காமநாயக்கனூர்
1. காடல்குடி
1. காசையூர்
1. குமரவாடி
1. குளத்தூர்
1. குருவிகுளம்
1. கூடலூர்
1. கொல்லப்பட்டி
1. கொல்லங்கொண்டான்
1. கோலார்பட்டி
1. கோட்டையூர்
1. கோம்பை
1. சந்தையுர்
1. சக்கந்தி
1. சமுத்தூர்
1. சேத்தூர்
1. சிவகிரி
1. சிங்கம்பட்டி
1. சுரண்டை
1. சொக்கம்பட்டி
1. தலைவன்கோட்டை
1. தேவாரம்
1. தொட்டப்பநாயக்கனூர்
1. தோகைமலை
1. தும்பிச்சிநாயக்கனூர்
1. படமாத்தூர்
1. பாஞ்சாலங்குறிச்சி
1. பாவாலி
1. பெரியகுளம்
1. போடிநாயக்கனூர்
1. ரோசலைப்பட்டி
1. வடகரை
1. வாராப்பூர்
1. விருப்பாட்சி
1. வெள்ளிக்குன்றம்
1. விரமலை
1. நத்தம்
1. நடுவக்குறிச்சி
1. நாகலாபுரம்
1. நிலக்கோட்டை
1. நெற்கட்டும் செவல்
1. மணியாச்சி
1. மருங்காபுரி
1. மன்னார்கோட்டை
1. மலைப்பட்டி
1. மருதவானையூர்
1. முதுவார்பட்டி
1. முல்லையூர்
1. மேல்மாந்தை

## ஆதாரம்

- டாக்டர் ஜே. தியாகராஜன் எழுதிய “தமிழக வரலாறு” பக்கம்-61.
# சுதந்திரத்தின் தங்க எழுதுகோல் விருது

**சுதந்திரத்தின் தங்க எழுதுகோல் விருது** (*Golden Pen of Freedom Award*) என்பது செய்தித்தாட்டுறையின் சுதந்திரத்திற்கும், மேம்பாட்டுக்கும், அதன் பாதுகாப்புக்கும் தனித்துவமான பங்களிப்புகளை வழங்கிய தனி நபர்கள், அமைப்புகளுக்கு வழங்கப்படும் ஒரு உலகளாவிய விருதாகும். இவ்விருது உலகச் செய்தித்தாள் நிறுவனத்தினால் 1961 முதல் வழங்கப்பட்டு வருகின்றது. விருது பெற்றவர்களின் தனிச்சிறப்பு என்பது திடமனம், அர்ப்பணிப்பு, சிறை வாழ்க்கை, உடல் சார்ந்த துன்புறுத்தல்கள், தணிக்கை, தலைமறைவு வாழ்க்கை, படுகொலை என்பவற்றை உள்ளடக்கியதாகும்.  

;விருது பெற்றோர்  

| நாடு |  |  |  |
| --- | --- | --- | --- |
| 1961 | அகமெது எமின் யல்மன் | துருக்கி |  |
| 1963 | செயின் வின் | பர்மா |  |
| 1964 | கேப்ரியல் மக்காசோ | கொங்கோ |  |
| 1965 | எஸ்மண்ட் விக்கிரமசிங்க | இலங்கை |  |
| 1966 | ஜூல்ஸ் டுபோய் | ஐக்கிய அமெரிக்கா |  |
| 1967 | மொக்டார் லூபிசு | இந்தோனேசியா |  |
| 1968 | கிறிஸ்தோசு லம்பிராக்கிசு | கிரேக்கம் |  |
| 1969 | செக்கொசிலவாக்கிய ஊடகம் | செக்கோசிலோவாக்கியா |  |
| 1970 | அல்பேர்ட்டோ கைன்சா பாஸ் | அர்ஜெண்டினா |  |
| 1972 | ஹுபெர்ட் பீவ்-மெரி | பிரான்சு |  |
| 1973 | அன்டன் பெட்ஸ் | செருமனி |  |
| 1974 | ஜூலியோ டி மெஸ்க்கிட்டா நேட்டோ | பிரேசில் |  |
| 1975 | சங்-மன் கிம் | தென் கொரியா |  |
| 1976 | ரவுல் ரீகோ | போர்த்துக்கல் |  |
| 1977 | ராபர்ட் ஹை லில்லி | வட அயர்லாந்து |  |
| 1978 | டொனால்ட் வுட்ஸ், பெர்சி கோபோசா | தென்னாப்பிரிக்கா |  |
| 1979 | கிளாடி பெல்லங்கர் | பிரான்சு |  |
| 1980 | ஜகோபோ டைமர்மேன் | அர்ஜென்டினா |  |
| 1981 | ஜோசு சேவியர் உரங்கா | ஸ்பெயின் |  |
| 1982 | ஜோகின் கமோரோ பரியோசு | நிக்கரகுவா |  |
| 1985 | ஜோகின் ரோசசு | பிலிப்பைன்சு |  |
| 1986 | அந்தோணி ஹியர்டு | தென்னாப்பிரிக்கா |  |
| 1987 | ஜுவான் பப்லோ கர்டெனாஸ் | சிலி |  |
| 1988 | நஜி அல்-அலி | பாலஸ்தீனிய பகுதிகள் |  |
| 1989 | செர்ஜெய் கிரிகோரியண்ட்சு | சோவியத் யூனியன் |  |
| 1990 | லூயிசு கபிரியேல் கனோ | கொலம்பியா |  |
| 1991 | கிதோபு இமன்யரா | கென்யா |  |
| 1992 | தை கிங் | சீனா |  |
| 1993 | பியசு ந்ஜவே | கேமரூன் |  |
| 1994 | ஒமர் பெதொவுசெட் | அல்ஜீரியா |  |
| 1995 | கவோ யூ | சீனா |  |
| 1996 | யிண்டரிமோ ரெசுடானொ டையசு | கியூபா |  |
| 1997 | 'னாசா போர்பா*, *ஃபெரல் ட்ரிபூன்*, *ஆசுலோபொடெஞ்சே'' | யுகோசிலேவிய, க்ரோதிய, பொஸ்னியா-ஹெர்சிகோவின கூட்டாட்சிக் குடியரசு |  |
| 1998 | தொஅன் வியட் ஹோட் | வியட்நாம் |  |
| 1999 | பரஜ் சர்கோஹி | ஈரான் |  |
| 2000 | னிஜார் நயூப் | சிரியா |  |
| 2001 | வின் டின், சன் சன் ந்வே | பர்மா |  |
| 2002 | கியோப்பிரி ந்யரோதா | ஜிம்பாப்வே |  |
| 2003 | பெலாருசிய பத்திரிக்கையாளர் சங்கம் | பெலாருஸ் |  |
| 2004 | ருஸ்லன் சலிபோவ் | உஸ்பெகிஸ்த்தான் |  |
| 2005 | மகுஜப் மொகமது சலி | சூடான் |  |
| 2006 | அக்பர் கஞ்சி | ஈரான் |  |
| 2007 | ஷீ டாவோ | சீனா |  |
| 2008 | லீ சாங்கிங் | சீனா |  |
| 2009 | னஜம் சேதி | பாகிஸ்தான் |  |
| 2010 | அகமது செய்தபதி | ஈரான் |  |
| 2011 | தவித் இசாக் | எரித்ரியா/ஸ்வீடன் |  |
| 2012 | அனபெல் எர்னாண்டசு | மெக்ஸிகோ | } |
# அதிர்வலை

of an attached shock on a sharp-nosed supersonic body.]]  

**அதிர்வலை** (Shock wave), (*அதிர்வு முகப்பு* (Shock front) அல்லது எளிமையாக *அதிர்வு* (Shock)) என்பது, ஒருவகையான பரவும் இடையூறு ஆகும். இதுவும் சாதாரண அலை போல் ஊடகங்கள் (காற்று, திரவம், அயனிமம் மற்றும் திண்மம்) வழியாக பரவுகிறது. சில வேளைகளில் ஊடகங்கள் இல்லாத இடங்களிலும், புலன் வழியாக (எ-கா: மின்காந்தப்புலன்) பரவுகிறது. அதிர்வலை திடீரென்று ஏற்பட்டு தொடர்பற்ற மாற்றத்தை ஊடகத்தில் ஏற்படுத்தும் தன்மை கொண்டது. அதிர்வின் குறுக்காக அழுத்தம், வெப்பம், அடர்த்தி ஆகியவை துரிதமாக அதிகரிக்கும். மீயொலிவேக பாய்வுகளில், விரிதலானது ஒரு விரிதல் விசிறி மூலமாக நடைபெறுகிறது. அதிர்வலையானது மற்றெந்த அலைகளையும் விட அதிவேகத்தில் ஓர் ஊடகம் வழியே பரவக்கூடியது.  

சாலிடான்களைப் போலன்றி (மற்றொரு வகை நேரிலா அலை) அதிர்வலைகளின் ஆற்றல் தூரத்தைப் பொறுத்து வெகுவேகமாக குறையும். மேலும், உடனேகும் விரிதல் அலையானது இதனோடு நெருங்கிவந்து பின் கலந்துவிடுகிறது, அதில் பகுதியாக அதிர்வலை கரைந்து போகிறது. மீயொலி வேக வானூர்திகளோடு தொடர்புடைய ஒலி முழக்கம், வானூர்தியால் உருவாகும் அதிர்வலை தரவீழ்ச்சியாலும் விரிதல் அலையோடு ஒன்றுகலப்பதாலும் உருவாகும் ஒலி அலையாகும்.  

அதிர்வலையானது ஓர் ஊடகத்தின் வழியே பரவும்போது, மொத்த ஆற்றல் மாறுபடுவதில்லை. ஆனால், வேலையாக மாற்றப்படக்கூடிய ஆற்றல் குறைகிறது மற்றும் சிதறம் (Entropy) அதிகரிக்கிறது. இது, எடுத்துக்காட்டாக, வானூர்திமேல் அதிகமான இழுவையை அதிர்வுகள் மூலம் ஏற்படுத்துகிறது.
# பாண்டிய குலோதயம்

**பாண்டிய குலோதயம்** என்பது தென்காசி பாண்டியர் காலத்தின் மண்டலக் கவி ஒருவரால் எழுதப்பட்ட பாண்டியர் வரலாற்று நூலாகும்.  

## தகவல்கள்
1. சடையவர்மன் பராக்கிரம பாண்டியன் என்பவனே முதலில் தென்காசியைத் தலைநகராய் கொண்டு முடிசூடிய முதல் பாண்டிய மன்னனாவான்.
1. அவனுக்கு அடுத்து வந்த பாண்டிய மன்னர்கள் அனைவரும் தென்காசி கோயிலிலேயே முடிசூடினர். அதை அக்கோயில் கல்வெட்டுகளிலேயே பதித்தும் வைத்தனர்.
1. சுமார் பொ.பி. 1615ல் ஆண்ட கொல்லங்கொண்டான் என்ற பாண்டிய மன்னனே கடைசி பாண்டிய மன்னனாவான்.

## செய்தி மதிப்பீடு
1. சடையவர்மன் பராக்கிரம பாண்டியன் அடுத்து வந்த பாண்டிய மன்னர்கள் அனைவரின் கல்வெட்டுகளும் தென்காசி கோயிலிலேயே இருக்கிறது.
# விக்கிப்பீடியா:உங்களுக்குத் தெரியுமா/சூன் 27, 2012


- பொருளின் உண்மைத் தோற்றத்திலிருந்து காட்சிப் புலனுணர்வு மூலம் பெற்ற படிமம் வேறுபடுதல் **ஒளியியற்கண் மாயம்** (படம்) எனப்படும்.
- சூரிய மண்டலத்தின் மிகப்பெரிய துணைக்கோளான **கனிமீடு** அளவில் புதன் கோளை விடப் பெரியது.
- தமிழ்நாட்டில் காமராசர் ஆட்சிக்காலத்தில் **இலவச மதிய உணவுத் திட்டம்** அறிமுகப் படுத்தப்பட்டப் பிறகு ஏழைக் குழந்தைகளின் பள்ளி வருகை நாட்கள் அதிகரித்தது.
- **சர்வதேசத் தர புத்தக எண்**ணின் முதலாவது இலக்கம் புத்தகத்தின் மொழியையும், அடுத்த பிரிவிலுள்ள 4 இலக்கங்கள் புத்தக வெளியீட்டாளரையும், மற்றப் பிரிவு இலக்கங்கள் குறிப்பிட்ட புத்தகத்தைக் குறிக்கிறது.
- இந்து நம்பிக்கையின் படி **அரைஞாண்** அணிந்தோர், ஆடை அணியாவிடிலும் நிர்வாணிகளாய்க் கருதப்படுவதில்லை.
# இசுகேன் சுரப்பி



**இசுகேன் சுரப்பிகள் ** (Skene's glands, அல்லது **சிறு இடைகழி சுரப்பிகள்** அல்லது **சிறுநீர்க்குழாய் அடுத்த சுரப்பிகள்**) என்பன பெண்ணின் புணர்புழையின் மேற்புறச் சுவரில் அமைந்துள்ள சுரப்பிகளாகும். இவை சிறுநீர்க் குழாயில் வடிகின்றன.இவை ஜி ஸ்பாட்டிற்கு அண்மையில் உள்ளன.  
ஆண்களின் முன்னிற்கும் சுரப்பிக்கு ஒத்தமைப்புடைய இனப்பெருக்க உறுப்பாகையால் இவை **பெண்ணின் புரோசுடேட்** என்றும் அழைக்கப்படுகின்றன.  
இந்தச் சுரப்பிகளைக் கண்டறிந்த மருத்துவர் அலெக்சாண்டர் இசுகேன் நினைவாக இவை பெயரிடப்பட்டுள்ளன.
# சீன இசைக் கருவிகளின் பட்டியல்



சீனாவின் பாரம்பரிய மரபு இசைக்கருவிகளின் பட்டியல் இங்கு தரப்பட்டுள்லது  
## நரம்பிசைக்கருவி
- ழவாபு
- லியுசின்
- சியாயேசியம்
- ஹொபுஸ்
- தொங்புலா
- ழுவான்
- கொங்ஹு
- குசின்

## கம்பி இசைக்கருவி
- பென்ஹு
- மாதுவ்சின்
- லெசின்
- நியூதெய்சின்
- கொவ்ஹு
- ஆவ்ஹு
## காற்று இசைக்கருவி
- சிபிலி
- ஹொகுவான்
- சியொ
- குவெங்ச
- சியுன
- சங்
- ஹுலுசியொ
- திச்சி
## தாள இசைக்கருவி
- யாங்சின்
- சிங்
- பியெசுங்
- லோ
- குவ்
## முகவீணை (மோர்சிங்) போன்ற இசைக்கருவி
- காவ்சிய

- சீனா ஏபிசி வளைதளம்
# ழவாபு



**ழவாபு** அல்லது **ரிவாபு** என்பது ஒரு வகை சீன நரம்பிசைக் கருவி ஆகும். சீனாவின் உய்கூர், தாஜிக் மற்றும் உஸ்பெக் இன மக்கள் இவ்விசைக் கருவியை மீட்டுகின்றனர். 14வது நூற்றாண்டில் தோன்றிய இவ்விசைக் கருவி, சுமார் 600 ஆண்டு வரலாறுடையது. 600 ஆண்டுகளுக்கு முன் சிங்ஜியாங் மற்றும் உள்நாட்டு, வெளிநாட்டுத் தேசிய இனங்களுக்கிடையிலான பொருளாதார மற்றும் பண்பாட்டுத் துறைகளிலான பரிமாற்றம் பரந்த அளவில் நடைபெற்றது. உய்கூர் இன மக்கள் அவர்களுடைய நாட்டுப்புற இசைக்கருவிகளின் அடிப்படையில் அந்நிய இசைக் கருவிகளின் மேம்பாட்டை ஏற்றுக்கொண்டு, சில புதிய வகை இசைக் கருவிகளைத் தயாரித்துள்ளனர். அவ்வகையில் உருவாக்கப்பட்ட இசைக்கருவியே *ழவாபு* எனப்படும் இசைக் கருவி ஆகும்.  

## அமைப்பு
ழவாபு இசைக்கருவி ஒரு வகை வெட்டு மரத்தால் தயாரிக்கப்படுகின்றது. அதன் வடிவம் தனிச்சிறப்பியல்பு வாய்ந்தது. கருநாடக இசையில் பயன்படுத்தப்படும் தம்புராவின் வடிவத்தை சிறிதளவு ஒத்திருக்கும். அதன் மேற்பகுதி மெல்லியதாகவும், நீளமானதாகவும் இருக்கும். அதன் மேற்பகுதியின் நுனி வளைந்தது. அதன் கீழ் பகுதியின் முனையில் அரைப் பந்து வடிவில் இசையதிர்வு எழுப்பும் குடம் உள்ளது. இந்த இசைக்கருவியானது, மூன்று முதல் எட்டு வரை அல்லது ஒன்பது தந்திகளைக் கொண்டது. இதை இயக்கும் போது, அதன் மிக வெளிப்புறத்திலான தந்தி பயன்படுத்தப்படுகிறது. ஏனைய தந்திகளும் எதிரொலிப்பை முழங்கும்.  

## வேறு பெயர்கள்
ழவாபு இசைக்கருவியின் வடிவம் பலவிதமானது. உய்கூர், தாஜிக் மற்றும் உஸ்பெக் இன மக்கள் சிங்ஜியாங் உய்கூர் தன்னாட்சிப் பிரதேசத்தில் வாழ்ந்த போதிலும், இவ்விசைக் கருவிக்கு, அவர்கள் வெவ்வேறு பெயர்களைச் சூட்டியுள்ளனர். தாஜிக் மக்களிடையில் ழவாபு, ழபுப் என அழைக்கப்படுகின்றது.  

## இசைக்கும் முறை
இவ்விசைக்கருவியின் ஒலி பெரியது, தெளிவானது, தனிச்சிறப்புடையது. பொதுவாக இவ்விசைக்கருவி, தனிக்குரல் இசை, கூட்டுக்குரலிசை அல்லது இணைக்குரலிசையாகப் பயன்படுத்தப்படுவதுண்டு. இவ்விசைக்கருவியை இயக்கும்போது, சரியாக அமரவோ நிற்கவோ வேண்டும். இரண்டு தோள்களும் ஒரே நிலையில் இருக்க வேண்டும். இசை இயக்குபவர் இவ்விசைக் கருவியை தன் மார்புக்கு முன் வைத்து, அதன் குடத்தை வலது கை முழங்கையின் நடுப்பகுதியில் வைத்து இடது கையால் இதை ஏந்திய வண்ணம் விரலால் தந்தியைத் தொட்டு, இசையின் அளவை நிர்ணயிக்கலாம்.  

- Yongxiang Li: *The music of China's ethnic minorities.* (Ethnic Cultures of China) China Intercontinental Press, Zürich 2006, S. 18–20, , (bei google books)
# கிராஃபென்பெர்க் இடம்

**கிராஃபென்பெர்க் இடம் ** (*Gräfenberg spot*, பரவலாக **G-spot**) பெண்களின் பூப்பெலும்பிற்கு பின்னால் உள்ள ஓர் இடமாகும். இது சிறுநீர்க் குழாய் மென்பஞ்சின் ஓர் அங்கமாகும். சிலர் இது பெண் இனப்பெருக்கத் தொகுதியின் நரம்புக்கற்றை என்றும், இங்கு தூண்டப்பட்டால் மிகுந்த இன்பமுற்று பெண் பீச்சல் மற்றும் உச்சக்கட்ட புணர்ச்சிப் பரவசநிலை ஏற்படும் என்றும் நம்புகின்றனர். வேறு சில பெண் உடற்கூற்றியல் மருத்துவ வல்லுனர்கள் இவ்வகையான *இடம்* இருப்பதற்கான உடற்கூற்றுச் சான்று இல்லை என மறுத்துள்ளனர்.  

## துவக்கம்
'ஜி-ஸ்பாட்' என இவ்விடத்தை 1981ஆம் ஆண்டில் அட்டிகோவும் பிறரும் பெயரிட்டனர். 1982ஆம் ஆண்டில் இந்த இடம் குறித்து ஐக்கிய அமெரிக்காவின் மூன்று ஆசிரியர்கள் எழுதிய முதல் நூல் ஆங்கிலத்தில் *"ஜி ஸ்பாட்டும் மனிதப் பாலின்பம் குறித்த பிற கண்டறிதல்களும்"* வெளியாயிற்று. இதனை அறிவியல் முறையில் கண்டறிய முயன்ற சிலர் ஆய்வகச் சூழலில் புணர்புழையின் பல்வேறு இடங்களைத் தொட்டு ஜி-ஸ்பாட்டுக்கள் புணர்புழையின் முற்பாகத்தில் இருப்பதாக அறிவித்துள்ளனர்.
# மான்டேசொரி கல்வி

**மான்டேசொரி கல்வி** (*Montessori education*) என்பது ஒருவகை பயிற்றுவிப்பு முறையாகும். இத்தாலியைச் சேர்ந்த மருத்துவரும் கல்வியாளருமான மரியா மாண்ட்டிசோரி எனும் பெண்மணியால் இக்கல்வி முறை உருவாக்கப்பட்டது. உலகம் முழுவதுமாக சுமார் 20,0000 பள்ளிக்கூடங்கள், இக்கல்வி முறையை பின்பற்றுகின்றன.  

**மான்டேசொரி கல்வி** என்பது சுதந்திரத்தை வலியுறுத்தி, அச்சுதந்திரத்தை வரையறைக்குள் கொண்டுவந்து, குழந்தைகளின் இயல்பான உளவியல், உடல் மற்றும் சமூக வளர்ச்சியை மதிப்பதைக் குறிப்பதாக உள்ளது. மான்டேசொரி என்ற பெயரால் பலதரப்பட்ட பயிற்சிகள் வழக்கத்தில் இருந்தாலும், அகில உலக மான்டேசொரி சங்கம் (AMI) மற்றும் அமெரிக்க மான்டேசொரி சமூகம் கீழ்க்காணும் சில அடிப்படைக் கூறுகளை வரையறுத்துள்ளது:  

- வெவ்வேறு வயதினர் கலந்திருக்கும் வகுப்பறை - உதாரணமாக 2 அல்லது 3 முதல் 6&nbsp;வயதுள்ள குழந்தைகள் கலந்த வகுப்பறைகள்
- கொடுக்கப்பட்டுள்ள பலவகையான விருப்பத்தேர்விலிருந்து மாணவனே தனக்குப்பிடித்தமான செயற்பாட்டைத் தேர்ந்தெடுத்துக்கொள்ளும் வாய்ப்பு.
- தங்குதடையற்ற வேலை நேரம், குறிப்பாக மூன்று மணி நேரமாவது வேலை நேரம்.
- ஒரு ஆக்கப்புர்வமான அல்லது "கண்டுபிடிப்பிற்கான" மாதிரி, இவற்றின் மூலம் மாணவர்கள் ஆசிரியரின் நேரடி குறிப்புகளின் மூலம் அல்லாது கோட்பாடுகளைத் தாங்களாகவே அறிந்து கற்றல்
- மான்டோசொரி மற்றும் அவரது கூட்டாளிகளால் மேம்படுத்தப்பட்ட குறிப்பிடத்தகுந்த கல்விச் சாதனங்கள்
- வகுப்பறைக்குள் சுற்றிவர சுதந்திரம்.
- பயிற்றுவிக்கப்பட்ட மான்டோசொரி ஆசிரியர்.

மேலும், பல மான்டோசொரி பள்ளிகள் மான்டோசொரியின் மனித மேம்பாட்டிற்கான மாதிரியையும் அவரது புத்தகங்களையும் அடிப்படையாகக்கொண்டு தங்கள் பள்ளிக்கான செயல்முறை திட்டத்தை நிறுவிக்கொள்கிறார்கள். அத்துடன், மான்டோசொரியால் தன் வாழ்நாளில் அளிக்கப்பட்ட ஆசிரியர் பயிற்சியின்போது அறிமுகப்படுத்தப்பட்ட ஆசிரியரியல், பாடங்கள், மற்றும் மூலப்பொருட்களையும் பயன்படுத்துகின்றனர்.
# குட்டுவர்

**குட்டுவர்** மரக்கலம் செலுத்தி வாணிகம் செய்து வந்த சேரநாட்டுக் குடிமக்கள்.  

தலையாலங்கானத்துச் செருவென்ற பாண்டியன் நெடுஞ்செழியன் இத்தகைய கடல் வாணிகத்தில் ஈடுபட்டிருந்தபோது குட்டுவர் கூட்டம் அவனுக்கு இன்னல் விளைவித்தது. இதனால் நெடுஞ்செழியன் ‘பல்குட்டுவர் வெல் கோ’ என்னும் பெருமையினைப் பெற்றுள்ளான்.  

இளஞ்சேரல் இரும்பொறை என்னும் சேர வேந்தன் கொங்குநாட்டுக் கருவூரில் இருந்து கொண்டு ஆட்சி புரிந்த போது குட்ட நாட்டில் குட்டுவர் தன்னாட்சி நாட்ட முனைந்தனர். இந்த இரும்பொறை அந்தக் குட்டுவரை அடக்கியதால் ‘குட்டுவர் ஏறு’ எனப் போற்றப்பட்டான். இவ்வாறு பொறையர், குட்டுவர் எனப்பட்ட இருவேறு சேரர் கால்வழியினரிடையே சிறந்து விளங்கியவன் என்பதால் ‘குட்டுவர் ஏறு’ எனப் போற்றப்பட்டான். இதன் பொருள் இவன் குட்டுவரில் அரிமா போன்றவன் என்பதாகும்.  

கொங்கர் ஆடுமாடுகளை மேய்க்கும் போது கட்டுச்சோறு கொண்டு செல்வது போலக் குட்டுவர் மரக்கலங்களில் செல்லும் போது ‘மட்டப் புகா’ கொண்டு செல்வர். குட்டுவர் பலருள் இந்தக் குட்டுவன் ஏறு போன்றவன்.  

சேரன் செங்குட்டுவன் ‘குடக்கோச் சேரலன் குட்டுவர் பெருந்தகை’ எனப் பாராட்டப்பட்டுள்ளான்.  

## இவற்றையும் காண்க
- சங்க கால நாட்டுமக்கள்

## அடிக்குறிப்பு
# கந்தர் அலங்காரம்

**கந்தர் அலங்காரம்** என்பது பொ.ஊ. 15-ஆம் நூற்றாண்டில் அருணகிரிநாதர் இயற்றிய முருகன் பற்றிய பக்திப் பாடல்கள் கொண்ட நூலாகும். தமிழ்ச் சிற்றிலக்கிய வரிசையில் பாடப்பெற்ற முதல் அலங்கார நூல் இதுவாகும். காப்பு பாடல் ஒன்றும், நூற்பயன் பாடல் ஏழும் சேர்ந்து மொத்தம் 108 பாடல்கள் கொண்ட இந்நூல் முருகனிடமிருந்து ஞான உபேதசம் பெறுவதைப் போன்று பாடல்கள் அமைந்துள்ளன. இந்நூல் வெவ்வேறு வேளைகளில் அருணகிரிநாதரால் இயற்றப்பட்ட பாடல்களின் தொகுப்பு என்றும், முருகனால் உபதேசம் பெற்றப்பட்ட போது எழுதப்பட்டது என்றும் இருவேறு கருத்துகள் நிலவுகின்றன. அருணகிரிநாதர் உலக வாழ்வை வெறுத்து உயிரை மாய்த்துக் கொள்ள துணிந்தபோது இவரைக் காப்பாற்றி முருகன் வழங்கிய உபதேசங்களைப் பற்றி இந்நூல் கூறுகிறது.  

## சிறப்பு
இந்நூல் தேவாரம் போல வழிபாட்டு நூலாகக் கருதப்படுகிறது. கந்த சஷ்டி நாளில் முருகன் பக்திப் பாடல்களாக இந்நூல் பாடப்படுகிறது.
# கன்னிச்சவ்வு


**கன்னிச்சவ்வு **(*Hymen* அல்லது *Maidenhead*) அல்லது **யோனிச்சவ்வு** என்பது புணர்புழையின் வாயிலை சுற்றியுள்ள அல்லது பகுதியும் மூடியுள்ள ஓர் சவ்வு போன்ற இழையம் ஆகும். முழுமையும் மூடாதிருப்பதால் கன்னியரும் மாதவிடாய் காலத்தில் கருப்பைக் கழிவுகளை வெளியேற்ற இயலும். இந்தச் சவ்வின் பயன் குறித்து அறியாது உள்ளது. பொதுவாக முதல் உடலுறவின்போது இது கிழிபடுவதால் இது *கன்னிச்சவ்வு* எனவும் கிழிபடாதவர்கள் கன்னியர்கள் எனவும் கருத்து உள்ளது. இது ஓர் தவறான கருத்து ஆகும். ஒரு பெண்ணின் கன்னிச்சவ்வு சில விளையாட்டுக்களில் ஈடுபட்டால் கூட கிழிபடலாம். மேலும் சில பெண்களுக்கு பிறவியிலேயே கன்னிச்சவ்வு இல்லாமல் இருக்கலாம்.  
## வகைகள்

கன்னிச்சவ்வுகள் பலவகைப்படும். 2000இல் ஒரு பெண்ணிற்கு கன்னிச்சவ்வு உருவாவதே இல்லை: இது "துளையில்லா கன்னிச்சவ்வு" எனப்படுகிறது.  

பிற வகைகள்:  

- பிறை-வடிவத்தில்
- புணர்புழையைச் சுற்றிய வளையம்
- தன்மீதே அடுக்காக
- துளை மீது குறுக்காக ஒன்றிரண்டு பட்டைகள்
- பல துளைகளுடன்

## கன்னிச்சவ்வு கிழிபடக்கூடிய காரணங்கள்
கன்னிச்சவ்வு விளையாடுவதாலோ பஞ்சுத்தக்கைகளைப் பயன்படுத்துவதாலோ கிழிபடலாம்.  

பூப்படைந்த பெண்களுக்கு கன்னிச்சவ்வு இழுபடக்கூடியத் தன்மையுடன் உள்ளது. உடலுறவைத் தவிர குதிரை சவாரி, ஈருளி வண்டியோட்டல் போன்றவை எளிதாக இச்சவ்வை பாதிக்கும்.  

## கன்னிச்சவ்வு உள்ள பிற விலங்குகள்
கீழ்வரும் விலங்குகளுக்கு கன்னிச்சவ்வு உள்ளன:  
இது கன்னிச்சவ்வு உள்ள விலங்குகளின் முழுமையான பட்டியல் அல்ல. மேலும் பல விலங்குகளுக்கு கன்னிச்சவ்வு உள்ளது.  

## வளர்ச்சி நிலைகள்
முதிர்கரு உருவாகும்போது புணர்புழை துளை இருப்பதில்லை. அப்போது புணர்புழையை மூடுகின்ற தோலில் இருந்து இது உருவாகிறது.  

பிறந்த குழந்தைகளுக்கு கன்னிச்சவ்வு தடிமனாகவும் இளஞ்சிவப்பாகவும் காணப்படும். தாய்ப்பாலில் இருந்து பெறப்படும் தாயின் இயக்குநீரால் இவ்வாறுள்ளது. பூப்படையாத பெண்களுக்கு ஈத்திரோசன் இயக்குநீர் இல்லாமையால் கன்னிச்சவ்வு மெலிதாக இருக்கிறது. இது மிகவும் உணர்திறனோடு தொடுதலால் வலி ஏற்படுமளவில் மென்மையாக உள்ளது. பூப்படைந்த பின்னர் இயக்குநீர் சுரப்பதால் மீண்டும் தடித்தும் இளஞ்சிவப்பாகவும் இருக்கும்.
# ஈத்திரோசன்

இரண்டு ஐட்டிராக்சில் (-OH) தொகுதிகள் இருப்பதைக் கவனிக்கவும்]]  

(=O) தொகுதி இருப்பதைக் கவனிக்கவும்]]  

**ஈத்திரோசன்** (Estrogen) அல்லது **ஈஸ்ட்ரோசன்** என்பது ஓர் பெண் பாலின இயக்குநீர் ஆகும். இது பெண்களின் பூப்புக் கால வளர்ச்சிக்கும் மாற்றங்களுக்கும் காரணமாக உள்ளது. மாதவிடாய் காலங்களில் முக்கியப் பங்காற்றுகின்றது. மாதவிடாய் நின்றபிறகு, ஈத்திரோசன் அளவுகள் குறைகின்றன. இதனையொத்த ஆண் பாலின இயக்குநீர் இசுடெசுத்தோசத்தெரோன் ஆகும்.  

இயற்கையான இயக்குநீரைப் போன்று விளைவுகளை ஏற்படுத்துகின்ற, இயற்கையாகவோ அல்லது செயற்கையாகவோ உள்ள எந்தவொரு பொருளையும் ஈத்திரோசன் என்றே குறிப்பிடலாம். 17-பீட்டா ஈஸ்திரடையோல் ஒரு மிகுந்த ஆற்றல்மிக்க, பரவலாக இருக்கக்கூடிய உள்ளார்ந்த ஈத்திரோசன் என்றாலும், பல்வேறு ஈத்திரோசன் ஆக்கச்சிதைமாற்றப் பொருள்கள் ஈத்திரோசனைப் போன்று இயக்குநீர் செயற்பாடுகளைக் கொண்டிருக்கும். செயற்கையாக உருவாக்கப்படும் ஈத்திரோசன்கள் சில கருத்தடைக் குளிகைகளில், வயது முதிர்ந்த பெண்களுக்கு (மாதவிடாய் நிறுத்தத்திற்குப்பின்) அளிக்கப்படும் ஈத்திரோசன் மாற்றீடு சிகிச்சைகளில், மூன்றாம் பாலினப் பெண்களுக்கு அளிக்கப்படும் ஈத்திரோசன் மாற்றீடு சிகிச்சைகளின் ஒரு பகுதியாக உபயோகப்படுத்தப்படுகின்றன.  

ஈத்திரோசன் அனைத்து முதுகெலும்பிகளிலும் சில பூச்சிகளிலும் இணைத்துருவாக்கப்படுகின்றது. இவை இரண்டிலும் ஈத்திரோசன் இருப்பதைக் காண்கையில் ஈத்திரோசன் பாலின இயக்குநீர்கள் கூர்ப்பின் தொன்மையான காலந்தொட்டே இருந்துள்ளதை அறிய முடிகின்றது.  

பெண்களில் இயற்கையாகக் காணப்படும் மூன்று முதன்மையான ஈத்திரோசன்களின் வடிவங்கள் பின்வருமாறு: ஈஸ்திரோன் (E1), ஈஸ்திரடையோல் (E2), ஈஸ்திரியோல் (E3). இன்னொரு வகையான ஈத்திரோசன் வடிவமான ஈஸ்ததிரோல் (E4) மகப்பேறுகாலங்களில் மட்டும் உருவாகிறது. ஒப்பீட்டளவில், ஆண், பெண் இருபாலரிலும் ஆண்மை இயக்குநீர்களைக் காட்டிலும் ஈத்திரோசன்கள் குறைந்த அளவே இரத்தத்தில் காணப்படுகிறன. பெண்களைக் காட்டிலும் ஆண்களில் குறிப்பிடத்தக்க அளவில் குறைவான ஈத்திரோசன்கள் இருந்தாலும், இவை ஆண்களின் உடலியக்கத் தொழிற்பாடுகளில் இன்றியமையாத பங்களிப்பினை அளிக்கின்றன.  

பிற இசுடீராய்டுகளைப் போலவே, ஈத்திரோசனும் உயிரணு மென்சவ்வின் ஊடாக தடையின்றி பரவக்கூடியது. உயிரணுக்களின் உள்ளே, ஈத்திரோசன் அதன் ஏற்பிகளுடன் (estrogen receptors; ERs) இணைந்து அவற்றைத் தூண்டுகின்றன. இதனால், பல மரபணுக்களில் அவற்றின் வெளிப்பாடு நெறிமுறைப்படுத்தப்படுகிறது. இதைத்தவிர உயிரணு மென்சவ்வில் உள்ள, துரித சமிக்ஞைகளைத் தரக்கூடிய, ஜி-புரதம் பிணைந்த சமிக்ஞை ஏற்பிகளைப் (GPR30) போன்ற மென்சவ்வு ஈத்திரோசன் ஏற்பிகளுடன் (membrane estrogen receptors; mERs) ஈத்திரோசன்கள் இணைந்து அவற்றை விரைவாகத் தூண்டுகின்றன.  

ஈத்திரோசன், புரோஜெஸ்ட்டிரோன் இயக்குநீர்களுக்கிடையேயுள்ள சமநிலையைப் பொருத்து தன்னெதிர்ப்பு நோய்களின் தாக்கம் அல்லது வெளிப்பாடு இருக்கலாம் என்று கருதப்படுகிறது.  

## மேற்சான்றுகள்
# ஆண்மையியக்குநீர்


**ஆண்மையியக்குநீர்** (*Testosterone*) அல்லது (ஆங்கிலம்:டெஸ்டெஸ்தரோன்) என்பது ஓர் அந்திரோசன் வகை பாலின இயக்குநீர் ஆகும். இயக்க ஊக்கி இயக்குநீர்கள் கொலஸ்டிராலில் இருந்து உருவானவை. பாலின இயக்க ஊக்கி உடலின் இனப்பெருக்கத் தொகுதி அவயங்களில் மாற்றங்களைக் கட்டுப்படுத்துகிறது. அந்திரோசன் வகை இயக்குநீர்கள் ஆண்மை ஊக்கிகளாகும்.  

ஆண்களின் விந்துச் சுரப்பிகள் மிகக் கூடுதலான இசுடெசுத்தோசத்தெரோனைச் சுரக்கின்றன. சூலகங்களும் அண்ணீரகச் சுரப்பிகளும் இதனை குறைந்தளவில் சுரக்கின்றன. பெண்களை விட ஆண்களில் மிகவும் கூடுதலான அளவில் இருக்கிறது.  

இசுடெசுத்தோசத்தெரோன் இரண்டு விளைவுகளை ஏற்படுத்துகிறது. முதலாவதாக இது ஓர் ஆக்கமிக்க வளர்சிதைமாற்றத்தை உருவாக்குகிறது. இதனால் தசைகளும் எலும்புகளும் மிக்க வளர்ச்சி அடைகின்றன. மற்றது இது ஓர் ஆண்மை ஊக்கியாகச் செயலாற்றுகிறது. இவை இரண்டும் சேர்ந்து உடலுக்கு ஆண்மைத்தன்மையைக் கொடுக்கிறது.  

இதனால் பருவ காலத்தில் சிறுவர்களுக்கு மீசை, தாடி முளைப்பதும், ஆண்குறி, விந்துப்பை பெரிதாவதும் குரல் உடைவதும் நிகழ்கின்றன.
# படிமப் பதிவு முறை



**படிமப் பதிவு முறை** (*Image Registration*) என்பது பல்வேறு தொகுப்புகளான தரவை ஒரே ஆள்கூற்று முறைமைக்கு மாற்றுவதாகும். அத்தரவானது, பல்வேறு புகைப்படங்களாகவோ, பல்வேறு உணரிகளின் வெளியீடுகளாகவோ, பல்வேறு நேரங்களிலோ அல்லது பல்வேறு பரிமானங்களிலோ எடுக்கப்பட்டிருக்கலாம். இப்படிம பதிவு முறையானது, படிமங்களை கணினிமயமாக்குதல் (computer vision), மருத்துவ படிமம், இராணுவம் (தானியங்கி தாக்குதல் அடையாளம் காணல்), மற்றும் செயற்கைக்கோள் புகைப்படங்கள் பதிவு செய்தல் போன்றவற்றை உள்ளடக்கியது. வெவ்வேறு அளவுகளில் உள்ள மற்ற படிமங்களுடன் ஒப்பீடு செய்வதற்கும், அதனோடு ஒருங்கிணைக்கவும் பதிவு அவசியமாகிறது.  

## படிமமுறை வகைப்பாடு

### செறிவு சார்ந்த முறை மற்றும் வசதி சார்ந்த முறை
பல்வேறு வகையான படிமமுறைகள் இருந்தாலும், பெரும்பாலானவை செறிவு சார்ந்த முறை அல்லது வசதி சார்ந்த முறையையே பயன்படுத்தப்படுகிறது.  

### உருமாற்ற மாதிரிகள்
படிமப் பதிவில் உருமாற்ற மாதிரிகள் முக்கியப் பங்குவகிக்கிறது.  

## நிலையற்ற தன்மை
சில சமயங்களில் படிமங்களை பதிவு செய்யும் பொழுது, தற்காலிக இடம் சார்ந்த நிலையற்ற தன்மை நிலவுகிறது. மருத்துவ போன்ற உயிர் சம்பந்தமான துறைகளில் இவ்வாற நிலையற்ற தன்மை ஏற்படுவதால் பிணக்குகள் (சிக்கல்) அதிகரிக்கும்.  

## பயன்பாடுகள்
படிம பதிவு முறை பல்வேறு துறைகளில் பல்வேறு சேவைகளுக்காக பயன்படுகிறது. நிலப்படவரைவியல் துறையில் தொலையுணர் கருவி எடுக்கும் படிமங்களை கணினியில் பதிவு செய்வதற்காக பயன்படுத்தப்படுகிறது. இவ்வாறு முக்கியமான பணிகளுக்காக பயன்படுவதால், இதற்கான நிலையான நெறிமுடையை சிரமமான காரியமாகும். ஆயினும், சில பொதுவான செயல்கள் அனைத்து துறையினருக்கும் பொருந்தும்.  

மருத்துவ படிம பதிவு முறையானது பெரும்பாலும் *உறுதியற்ற உருமாற்றம்* (*elastic* (also known as *nonrigid*) registration) வாயிலாகவே நடைபெறுகிறது, ஏனெனில் ஒரே நோயளிக்கு பல முறையோ அல்லது, நோயின் தாக்கத்திற்கு (கட்டிகள், புற்றுநோய் போன்ற காரணங்களினால்) ஏற்பவும் மூச்சுக்காற்று விடும்பொழுதும், உள்ளிழுக்கும் பொழுதும் படிமங்களின் உருவமும் அளவுகளும் மாற்றமடையும். இவ்வாறு உறுதியற்ற உருமாற்ற பதிவுமுறையினை பயன்படுத்தும் மருத்துவ படிமங்கள் நோயாளியின் தரவு உட்பட அனைத்தையும் உள்ளடக்கியவை நரம்பியல் படிமங்களின் ஆய்வில், உடற்கூறியல் படிமத்தொகுப்பில் (anatomical atlas) பயன்படுத்தப்படும்.  

படிம பதிவு முறையானது, விண்வெளியில் புகைப்படங்கள் எடுப்பதற்கும், அவற்றை சரியான முறையில் ஒழுங்குபடுத்துவதற்கும் பயன்படுகிறது. தானாகவோ அல்லது மனித உள்ளீடுகளால் பெறப்பட்ட கட்டுப்பாட்டு புள்ளிகளை (control points) கொண்டு கணினியானது, ஒரு படிமத்தினை அடிப்படையாகக் கொண்டு, பிற படிமங்களுக்கு உருமாற்றத்தை செயல்படுத்துகிறது.  

படிம பதிவு முறை, படிமங்களை உருவாக்குவதில் முக்கியப் பங்கு வகிக்கின்றது. நிழற்பட கருவி மற்றும் நிழற்பட கருவியுள்ள நகர்பேசிகளில் இப்படிம பதிவுமுறை பல்வேறு தொழில்நுட்பங்களை அடிப்படையாகக் கொண்டு வேலை செய்கிறது.  

## மேலும் பார்க்க
- டைகாம்
- பேக்ஸ்

## குறிப்புகளும் மேற்கோள்களும்
# விஞ்சிய சமன்பாடு

கணிதத்தில் ஒரு **விஞ்சிய சமன்பாடு** (*transcendental equation*) என்பது விஞ்சிய சார்புகளைக் கொண்டமையும் ஒரு சமன்பாடு.  

எடுத்துக்காட்டுக்கள்:  

:<math>x = e^{-x} </math>  
:<math>x = \cos (x) </math>  

## தீர்வு காணல்
விஞ்சிய சமன்பாடுகளைத் தீர்வு காணும் சில முறைகளில் வரைபடம் மற்றும் எண் முறைகளைக் பயன்படுத்துகின்றன.  

வரைபட மூலம் தீர்வு காணும் முறையில், ஒரு விஞ்சிய சமன்பாட்டின் இருபுறமுள்ள ஒருமாறியில் அமைந்த சார்புகளை ஒரு சார்மாறிக்குச் சமன்படுத்தி அவற்றின் வரைபடங்கள் வரையப்படுகின்றன. அவ்வரைபடங்கள் இரண்டும் சந்திக்கும் புள்ளிகள் மூல விஞ்சிய சமன்பாட்டின் தீர்வுகளாகும்.  

எண்முறையில், எண் கணக்கிடுதலைப் பயன்படுத்தி வெட்டிக்கொள்ளும் புள்ளி கண்டுபிடிக்கப்படுகிறது. இம்முறையில் காணப்படும் தீர்வுகள் தோராயமான தீர்வுகளாகவே இருக்கும். ]].
# தமிழ்நாட்டுத் தமிழில் வழங்கும் இந்தி மொழிச் சொற்கள்

இந்தியாவில் ஒன்றிய அரசு அதிகம் பயன்படுத்தும் ஆட்சி மொழியான இந்தி மொழிச் சொற்கள் பல அரசின் ஊடகங்கள் வழியாகவும், ஒன்றிய அரசு அலுவலகங்கள் வழியாகவும் தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாக மாறிவிட்டன. அப்படி தமிழில் கலந்திருக்கும் இந்தி மொழிச் சொற்கள் பல இருக்கின்றன. அந்தச் சொற்களை இங்கு பட்டியலிடும் முயற்சி.  

| தமிழில் கலந்த இந்தி மொழிச் சொற்களும் அதற்குச் சரியான தமிழ்ச் சொற்களும் |  |  |  |
| --- | --- | --- | --- |
| align=1 | ஆகாஷ்வாணி | வானொலி |  |
| align=2 | தூர்தர்சன் | தொலைக்காட்சி |  |
| align=3 | தோத்தி | வேட்டி |  |
| align=4 | அதிகார் | அதிகாரி |  |
| align=5 | மண்டல் | மண்டலம் |  |
| align=6 | படா | பெரிய |  |
| align=7 | சோட்டா | சிறிய |  |
| align=8 | சோர் | திருடன் |  |
| align=9 | அச்சா | நன்று |  |
| align=10 | பகுத் அச்சா | மிக நன்று |  |
| align=11 | ஜாவ் | போ |  |
| align=12 | ஜிந்தாபாத் | வாழ்க, வெல்க |  |
| align=13 | ஜெய்ஹிந்த் | இந்தியா வெல்க |  |
| align=14 | பாரத் | பாரதம் |  |
| align=15 | தர்ணா | மறியல் |  |
| align=16 | உதார் | உதாரணம் |  |
| align=17 | அபராத் | குற்றம் |  |
| align=18 | மஸ்தூர் | தொழிலாளர் |  |
| align=19 | கட்டுமஸ்து | கட்டுடல் |  |
| align=20 | வஸ்த் | பொருள் |  |
| align=21 | நமஸ்தே | வணக்கம் |  |
| align=22 | உத்தர் | வடக்கு |  |
| align=23 | சொஜ்ஜி | சிற்றுண்டி வகை |  |
| align=24 | சோக்ரா | ஏவல் செய்பவன் |  |
| align=25 | தட்டுவாணி | நாட்டுக்குதிரை |  |
| align=26 | தம்படி | காசு |  |
| align=27 | தம்புரு | நரம்பு வாத்தியம் |  |
| align=28 | துப்பட்டா | துணிவகை |  |
| align=29 | தூட்டி | ஆடை |  |
| align=30 | மிட்டாதார் | பணக்காரர் |  |
| align=31 | பந்த் | கடையடைப்பு |  |
| align=32 | மந்திரி | அமைச்சர் |  |
| align=33 | சுந்தர் | அழகு |  |
| align=34 | தோஸ்த் | நண்பன் |  |
| align=35 | பச்சா | மகன் |  |
| align=36 | பகவான் | கடவுள் |  |
| align=37 | சோடனை | ஒப்பனை |  |
| align=38 | சோதா | சோம்பேறி |  |
| align=39 | சோபதி | தோழன் |  |
| align=40 | டப்பா | தகரப்பெட்டி |  |
| align=41 | டபாய் | ஏமாற்று |  |
| align=42 | டீக்கு | சரி |  |
| align=43 | டேரா | தங்குதல் |  |
| align=44 | டோசர் | மோதுகை |  |
| align=45 | டோபி | சலவையாளர் |  |
| align=46 | டோலி | தூக்குப்படுக்கை |  |
| align=47 | முண்டாசு | தலைப்பாகை |  |
| align=48 | மோட்டா | கடினமான |  |
| align=49 | லேவாதேவி | கொடுக்கல் வாங்கல் |  |
| align=50 | ஜகா | பின் வாங்குதல் | } |

(தமிழில் கலந்துள்ள இதுபோன்ற சொற்களை இப்பட்டியலில் சேர்க்கலாம்.)  

## மேலும் பார்க்க
- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 119-120.
# தமிழ்நாட்டுத் தமிழில் வழங்கும் தெலுங்கு மொழிச் சொற்கள்

விஜயநகரப் பேரரசின் ஆட்சிக்குட்பட்ட பகுதியாக தமிழ்நாடு இருந்த போது தெலுங்கு மொழி பேசுபவர்கள் பலர் பணியின் நிமித்தமாகக் கொண்டு வரப்பட்டனர். இவர்கள் தமிழ்நாட்டின் பல்வேறு பகுதிகளில் பரவலாக இருந்தனர். இதனால் தெலுங்கு மொழிச் சொற்கள் பல தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாக மாறிவிட்டன. அப்படி தமிழில் கலந்திருக்கும் தெலுங்கு மொழிச் சொற்கள் பல இருக்கின்றன. அந்தச் சொற்களை இங்கு பட்டியலிடும் முயற்சி.  

| தமிழில் கலந்த தெலுங்கு மொழிச் சொற்களும் அதற்குச் சரியான தமிழ்ச் சொற்களும் |  |  |  |
| --- | --- | --- | --- |
| align=1 | செங்கல்வராயன் | முருகன் |  |
| align=2 | செகண்டி | கோன்மணி |  |
| align=3 | டக்கு (வார்) | பதிப்படை |  |
| align=4 | டமாரம் | முரசு |  |
| align=5 | டேவணி | முன்பணம் |  |
| align=6 | சோலி | கருமம் |  |
| align=7 | சொரு | உவர்ப்பு |  |
| align=8 | தக்கழ | பொய் |  |
| align=9 | ததி | தகுந்த நேரம் |  |
| align=10 | தரகரி | தரகன் |  |
| align=11 | துண்டறிக்கம் | முகக்களை |  |
| align=12 | துண்டை | துடுக்கன் |  |
| align=13 | துருசு | விரைவு |  |
| align=14 | துலாபி | பகட்டுச் செலாவணி |  |
| align=15 | தேலிக்கை | மென்மை |  |
| align=16 | தொம்பரம் | பலருக்குச் சமைத்த ஊண் |  |
| align=17 | நவாது | வெண் சர்க்கரை |  |
| align=18 | பவனி | உலா வரல் |  |
| align=19 | பிகுவு | இருக்கம் வலிவு |  |
| align=20 | பேட்டு | பட்டைக்கரை, சூடு |  |
| align=21 | லத்தி | சாணம், வெட்டை |  |
| align=22 | லாகிரி | மதுக்களிப்பு |  |
| align=23 | சேகரம் | கூட்டம் |  |
| align=24 | சோம்பு | பெருஞ்சீரகம் |  |
| align=25 | சௌக்கம் | பண்ட மலிவு |  |
| align=26 | டக்கு | விகு, பிகு |  |
| align=27 | டப்பை | மூங்கிற் பிளாச்சி |  |
| align=28 | டாப்பு | பட்டி |  |
| align=29 | டொங்கு | பொந்து |  |
| align=30 | தத்தினம் | நீர்ப்பிண்டப் படையல் |  |
| align=31 | தபலை | மாழைக்குடம் |  |
| align=32 | தனை | ஆசை |  |
| align=33 | தருசு | நெருங்கிய இலை |  |
| align=34 | திப்பை | மேடு |  |
| align=35 | துண்டன் | கொலைஞன் |  |
| align=36 | துத்து | பொய் |  |
| align=37 | துருதை | தினவு |  |
| align=38 | துப்பிரதண்டி | சொற்படி கேளாள் |  |
| align=39 | தோசிளி | இருவகைத்தவசம் |  |
| align=40 | பங்காரு | பொன் |  |
| align=41 | மலுவு | எடைக்கனம் |  |
| align=42 | பிசினாறி | கருமி, கஞ்சன் |  |
| align=43 | பொக்கிஷம் | பொருளறை |  |
| align=44 | ரம்பம் | அரிவாள் |  |
| align=45 | லப்பி | குப்பைக்காரி |  |
| align=46 | ஜண்டை | இணை ஜோடி |  |
| align=47 | ஜல்லடை | சலிதட்டு |  |
| align=48 | ஜாஸ்தி | மிகுதி |  |
| align=49 | ஜலுப்பு | நீர்க்கோவை |  |
| align=50 | ஜோடுதாலை | நீர்முகவை | } |

(தமிழில் கலந்துள்ள இதுபோன்ற சொற்களை இப்பட்டியலில் சேர்க்கலாம்.)  

## இதனையும் காண்க
- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்

- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 122-124.
# சிறுநீர்க்குழாய் மொட்டுச் சுரப்பி


**சிறுநீர்க்குழாய் மொட்டுச் சுரப்பிகள் ** (*bulbourethral gland*) அல்லது ** கூப்பரின் சுரப்பிகள்** (*Cowper's gland*) மனித ஆண்களின் இனப்பெருக்கத் தொகுதியில் காணப்படுகின்ற இரு சிறிய சுரப்பிகளாகும். இவை பார்த்தோலின் சுரப்பிகளுக்கு இணையானவை.  

## உடற்கூறு
சிறுநீர்க் குழாய் மொட்டு சுரப்பிகள் ஆண்குறியின் அடிப்பகுதியில் ஈரடுக்கு திசுநார்ப் பட்டைகளுக்கிடையில் சிறுநீர்க் குழாய் அருகே அமைந்துள்ளன. இவை பட்டாணி போன்ற அளவுள்ளவை. ஆண் அகவை கூடக்கூட இவை மெதுவாக குறுகுகின்றன. இவை திசுநார்களால் பிணைக்கப்பட்ட பல மடல்களால் ஆனவை.  

## பயன்கள்
பாலுறவுத் தூண்டலின்போது இரு சுரப்பிகளும் விந்து தள்ளலுக்கு முன்னர் முன்பீச்சுப் பாய்மம் என்ற தெளிவான நிறமற்ற நீர்மத்தை சுரக்கின்றன. இந்த நீர்மம் சிறுநீர்க் குழாயில் விந்தணு எளிதாக பயணித்திட உயவூட்டுகிறது. இந்தப் பாதையிலுள்ள சிறுநீரையும் தூசுகளையும் நீக்கிடவும் உதவுகிறது.  

## படிமங்கள்
# பக்கக் குறி


**பக்கக் குறி** (*Bookmark*) என்பது கணினியில் சேமிக்கப்பட்டுள்ள சமச்சீர் வள இனங்காட்டியாகும். பெரும்பாலான நவீன வலை மேலோடிகள் பக்கக் குறி வசதிகளைக் கொண்டுள்ளன.  

## தேக்குதல்
பக்கக் குறிகளின் பட்டியலை முகாமிப்பதற்கு ஒவ்வொரு வலை மேலோடியும் அதற்கான கருவியைக் கொண்டுள்ளது. பக்கக் குறிகளின் பட்டியலைத் தேக்கி வைக்கும் முறையானது வலை மேலோடி, அதன் பதிப்பு, இயங்குதளம் என்பவற்றுக்கேற்ப வேறுபடும்.  

நெட்சுக்கேப்பிலிருந்து பெறுவிக்கப்பட்ட மேலோடிகள் பக்கக் குறிகளை *Bookmarks.htm* என்ற மீப்பாடக் குறிமொழிக் கோப்பாகச் சேமித்து வைத்திருக்கும்.  

## குறிநிரல்கள்
பக்கக் குறிகளாகச் சேமிக்கப்பட்ட யாவாசிக்கிரிப்டு செய்நிரல்கள் குறிநிரல்கள் எனப்படும். குறிநிரல் என்பதற்கான ஆங்கிலச் சொல்லான *Bookmarklet* என்பது *Bookmark, Applet* ஆகிய சொற்களை இணைத்துப் பெறப்பட்டது. *Bookmarklet* என்ற சொல் முதன்முதலாக இசுட்டீவு கங்கசால் பயன்படுத்தப்பட்டது.  

## நிகழ்நிலைப் பக்கக் குறி
இணையப் பக்கக் குறிகள் நிகழ்நிலைப் பக்கக் குறிகள் என அழைக்கப்படும். மொசில்லா பயர்பாக்சு மேலோடியில் நிகழ்நிலைப் பக்கக் குறிகள் அறிமுகம் செய்யப்பட்டுள்ளன.
# ஒன்றிணைப்பு


கணினி நிரலாக்கத்தில் **ஒன்றிணைப்பு** (*Concatenation*) என்பது இரண்டு வரியுரு இழைகளை ஒன்றிணைத்தலைக் குறிக்கும். எடுத்துக்காட்டாக, *விக்கிப்* என்ற இழையும் *பீடியா* என்ற இழையும் ஒன்றிணைக்கப்பட்டால் *விக்கிப்பீடியா* என்று தோன்றும்.  

## குறியீடுகள்
செய்நிரல்களில் ஒன்றிணைப்பை மேற்கொள்வதற்கு அல்லது & பயன்படுத்தப்படுகின்றது.  

ஐப் பயன்படுத்துவதற்கு எடுத்துக்காட்டாக, <code>"விக்கிப்பீடியா, " + "கட்டற்ற கலைக்களஞ்சியம்";</code> என்பதைக் கூறமுடியும். இதன் வருவிளைவாக விக்கிப்பீடியா, கட்டற்ற கலைக்களஞ்சியம் என்பது அமையும்.  

&ஐப் பயன்படுத்துவதற்கு எடுத்துக்காட்டாக, மைக்ரோசாப்டு எக்செலில் <code>= "தமிழ்"&"மொழி"</code> என்பதைக் கூறமுடியும். இதன் வருவிளைவாகத் தமிழ்மொழி என்பது அமையும்.  

மைக்ரோசாப்டு எக்செலில் *CONCATENATE* எனும் சார்பைப் பயன்படுத்துவதன் மூலமும் ஒன்றிணைக்க முடியும்.  

## பயன்பாடு
### ஒலிதம்
கதைக்கும் கடிகார மென்பொருட்களில் தேவையான சொற்கள் ஒவ்வொன்றும் தனித்தனியே பதிவு செய்யப்பட்டிருக்கும். அவற்றை ஒன்றிணைப்பதன் மூலம் பயனருக்குக் கருத்துப் பிழையற்ற முழுமையான வசனம் கிடைக்கும். எடுத்துக்காட்டாக,  
- நேரம்
- ஒன்பது
- மணி
- இருபத்து
- இரண்டு
- நிமிடங்கள்
என்றவாறு அமையும்.  

தொலைபேசி நிறுவனங்களில் பண மீதியைப் பயனர்களுக்குத் தெரியப்படுத்தவும் இம்முறையே பயன்படுத்தப்படுகின்றது.
# யூசேபியஸ் (திருத்தந்தை)


**திருத்தந்தை யூசேபியஸ்** (*Pope Saint Eusebius*) உரோமை ஆயராகவும் திருத்தந்தையாகவும் 309 ஏப்பிரல் 18ஆம் நாளிலிருந்து 309 அல்லது 310 ஆகத்து 17ஆம் நாள் வரை ஆட்சி செய்தார். இவருக்கு முன் திருத்தந்தையாக இருந்தவர் முதலாம் மர்செல்லுஸ் என்பவர். திருத்தந்தை யூசேபியஸ் கத்தோலிக்க திருச்சபையின் 31ஆம் திருத்தந்தை ஆவார்.  

- எஉசேபியோஸ் (; ) என ஒலிக்கும் கிரேக்கப் பெயருக்கு "பக்தர்", "அடியார்" என்பது பொருள். அது *எஉ* (εὖ = நன்கு), *செபெய்ன்* (σέβειν = மதித்தல்) என்னும் கிரேக்கச் சொற்களை மூலமாகக் கொண்டது.

## யூசேபியசின் பணிக்காலம்

திருத்தந்தை யூசேபியஸ் பற்றிய குறிப்புகள் திருச்சபையின் 37ஆம் திருத்தந்தையான முதலாம் தாமசுஸ் என்பவர் பொறித்த கல்லறைக் கல்வெட்டிலிருந்து தெரியவருகின்றன. அதன்படி, திருத்தந்தை முதலாம் மர்செல்லுஸ் காலத்தில் இருந்த நிலை யூசேபியஸ் ஆட்சியின்போதும் தொடர்ந்தது.  

தியோக்ளேசியன் மன்னன் கிறித்தவர்களைத் துன்புறுத்தியபோது அவர்களுள் பலர் தம் உயிரைக் காக்கும் பொருட்டு கிறித்தவ மதத்தை மறுதலித்திருந்தனர். அவர்களை மீண்டும் திருச்சபையில் ஏற்கலாமா என்பது பெரிய பிரச்சினை ஆயிற்று. சிலர் தவறிப்போன கிறித்தவர்களைத் திருச்சபையில் மீண்டும் சேர்க்கக்கூடாது என்று வாதாடினர். சிலர் அவர்களை நிபந்தனையின்றி ஏற்கவேண்டும் என்றனர். மேலும் சிலர் தவறிழைத்த கிறித்தவர்கள் தங்கள் தவற்றுக்கு மனம் வருந்தி, தகுந்த ஒறுத்தல் முயற்சி மேற்கொண்டால் அவர்களைத் திருச்சபையில் மீண்டும் சேர்க்கலாம் என்றனர். இக்கருத்தைத் திருத்தந்தை யூசேபியஸ் ஆதரித்தார்.  

ஆனால் ஹெராக்ளியஸ் என்றொருவரும் அவருடைய குழுவினரும் யூசேபியசின் அணுகுமுறையைக் கடுமையாக எதிர்த்தனர். திருச்சபையை விட்டுச் சென்றவர்களுக்குக் கடும் தண்டனை கொடுக்க வேண்டும் என்று அவர்கள் வாதாடியதாகத் தெரிகிறது. இதனால் கட்சிப் பிளவுகளும் பெரும் குழப்பமும் ஏற்பட்டு வன்முறை வெடித்தது. பலர் உயிரிழந்தனர். நாட்டில் ஒழுங்கு ஏற்படுத்தும் சாக்கில் மக்சேன்சியுஸ் மன்னன் ஹெராக்ளியசையும் யூசேபியசையும் சிசிலித் தீவுக்கு நாடு கடத்தினான். வன்முறையைப் பயன்படுத்தி குழப்பத்தை அடக்கினான்.  

## இறப்பும் திருவிழாவும்

நாடுகடத்தப்பட்ட நிலையில் யூசேபியஸ் இறந்தார். அவர் இறந்த நாள் 309 (அல்லது) 310, அக்டோபர் 21 என்று கணிக்கப்படுகிறது. வத்திக்கான் பட்டியல் கணிப்புப்படி, அவர் 309/310 ஆகத்து 17ஆம் நாள் இறந்தார்.  

அவருடைய உடல் உரோமைக்குக் கொண்டுவரப்பட்டு, கலிஸ்டஸ் கல்லறைத் தோட்டத்தில் அடக்கம் செய்யப்பட்டது.  

புனித யூசேபியசின் திருவிழா செப்டம்பர் 26ஆம் நாள் கொண்டாடப்படுகிறது.
# ஆண்குறி மொட்டு



**ஆண்குறி மொட்டு ** (*glans penis* அல்லது *glans*) என்பது ஆண்குறியின் உணர்திறன் மிக்க முனையாகும். இது ஆண்குறியின் "தலை" என்றும் அழைக்கப்படுகிறது. விருத்த சேதனம் செய்யாத ஆண்களுக்கு ஆண்குறி விறைக்காது இருக்கும்போது இதனை மொட்டுமுனைத் தோல் மூடியிருக்கும்.  

## நோய்கள்
சிறுநீர்க் குழாயின் திறப்பு மொட்டின் முனையில் உள்ளது. விருத்த சேதனம் செய்யப்பட்ட குழந்தை அரைக்கச்சை அணியும் குழந்தைகளுக்கு ஆண்குறியின் திறப்பிற்கு பாதுகாப்பு இல்லை. இதனால் சிறுநீர்க் குழாய் குறுகி விடுவதால் பின்னாளில் மீண்டும் அறுவைச் சிகிச்சை மூலம் திறக்க வேண்டியிருக்கும்.  

ஆண்குறி மொட்டின் புறவணியிழையம் ஈரத்தன்மை உடையது; இதனை அடிக்கடி கழுவுவதால் மொட்டை மூடியுள்ள சளிச்சவ்வு உலர்ந்து தோல் அழற்சி ஏற்படலாம்.  

## உடற்கூறு
மென்பஞ்சுத் திசுத்திரளை சூழ்ந்துள்ள தொப்பியாக ஆண்குறி மொட்டு அமைந்துள்ளது. இது குகைத்தனைய திசுத்திரள் ஆண்குறிக்கு இணைக்கப்பட்டு சிறுநீர்க் குழாயின் துளையை தனது முனையில் கொண்டுள்ளது. விருத்த சேதனம் செய்த ஆண்களுக்கு மொட்டு உலர்ந்து இருக்கும்.
# லியுசின்


**லியுசின்** (liuqin: 柳琴; pinyin: liǔqín, pronounced [li̯òʊ̯tɕʰǐn]) என்பது சீனாவின் நரம்பிசைக் கருவிகளுள் ஒன்று. வில்லோ மரப்பலகையால் தயாரிக்கப்பட்டது. இக்கருவி வில்லோ மரத்தின் இலை வடிவில் இருப்பதால், *வில்லோ மர இலை இசைக்கருவி* எனவும் அழைக்கப்படுகின்றது. லியுசின் இசைக் கருவியின் வடிவமும் அமைவும் பிபா(pipa)எனும் சீன இசைக்கருவியைப் போலவே ஆனால் சற்றே நீளத்தில் வேறுபட்டு இருக்கும். இக்கருவியை இயக்கும் வழிமுறையும், பிபாவை இயக்கும் வழிமுறையும் ஒன்று போலவே இருக்கும். சீனாவின் சாங்துங், அன்ஹுவெய், ஜியாங்சு ஆகிய மாநில மக்களிடையில் நீண்ட காலமாக இசைக்கப்படும் ஓர் பாரம்பரிய இசைக்கருவியாகும். இக்கருவி நாட்டுப்புற இசை நாடகத்தில் பயன்படுத்தப்பதும் உண்டு.  

இன்று லியுசின் எனப்படும் இசைக் கருவி, சீன இசைத் துறையில் பல்வேறு பங்கு வகிக்கின்றது. சீனாவின் பாரம்பரியமிக்க நரம்பிசைக் கருவிகளில் லியுசின் தனிச்சிறப்பு மிக்க உயர் குரலொலி இசைக்கருவியாகும். அதன் ஒலி இதர இசைக்கருவிகளின் ஒலியினால் பாதிக்கப்படாது. இதர இசைக்கருவியின் ஒலியுடன் இணையாது. தவிர, மேலை நாட்டு இசைக்கருவியான மெடுலின் இசைக்கருவியிலிருந்து வெளிவரும் ஒலிப்பயன் இதற்கு உண்டு.
# சியாயேசியம்


**சியாயேசியம்** (Gayageum) என்பது கொரிய இனத்தின் தொன்மை வாய்ந்த கம்பி இசைக்கருவியாகும். அது, வடகிழக்குச் சீனாவின் ஜிலின் மாநிலத்தில் யெபியென் கொரிய இனத் தன்னாட்சி வட்டாரத்தில் இசைக்கப்பட்டு வரும் மரபிசைக்கருவியாகும். சீனாவிம் பாரம்பரியமிக்க ஹென் இனத்தவரின் குச்சங்(Guzheng) என்னும் இசைக்கருவியைப் போன்ற வடிவம் உடையது. கி.பி. 500-ஆம் நூற்றாண்டுக்கு முன்பிருந்தே இசைக்கப்பட்டு வரும் இசைக்கருவியாகும். பண்டைய கொரிய நாடான சியாயேசின் நாட்டு மன்னர் குச்சன் வடிவத்தில் ஒரு வகை நரம்பிசைக் கருவியைத் தயாரித்தார். 1500 ஆண்டு வரலாறுடைய இக்கருவி *சியாயேசின்* என்ற பெயரால் கொரிய இனமக்களால் அழைக்கப்படுகிறது.  
## மேம்பாடு
பண்டைகாலத்தில் சியாயேசின் மிக அரிதாகவே பயன்படுத்தப்பட்டு வந்தது. இதனுடைய ஓசையும் மிக தணிவாகவே ஒலித்தது. பின்னர் கொரிய இன மக்களால் படிப்படியாக மேம்படுத்தப்பட்டு வந்து,, இறுதியில் தேசிய இனத் தனிச்சிறப்பியல்பு வாய்ந்த தரமான சியாயேசியம் என்னும் தற்கால இசைக்கருவியானது.சீன மக்கள் குடியரசு நிறுவப்பட்ட பின், இவ்விசைக்கருவி மேலும் மேம்பட்டது. 18 அல்லது 21 தந்திகள் வரை கொண்ட சியாயேசின் இசைக்கருவிகள் தயாரிக்கப்பட்டுள்ளன.  
## இசைக்கும் முறை

சியாயேசின் இசைக்கருவியின் ஒலி இனிமையானது. இவ்விசைக்கருவியை மீட்டும் போது, இடது கையால் தந்திகளை வருடி, வலது கையால் இசையின் அளவை நிர்ணயிக்கலாம். இவ்விசைக்கருவி, இரு குரல் இசை அல்லது கூட்டுக்குரலிசையில் பயன்படுத்தப்பகிறது. மக்களின் மகிழ்ச்சி, கோபம், துயரம் உள்ளிட்ட வேறுபட்ட உணர்ச்சிகளை இவ்விசைக்கருவி மூலம் வெளிப்படுத்தலாம். குறிப்பாக, மகிழ்ச்சிகரமான நாட்டுப்புற இசைப் படைப்புகளை இயக்குவதற்கு இவ்விசைக்கருவி தகுந்தது. முன்பு, இவ்விசைக்கருவியை இயக்குப்பவர்களில் பெரும்பாலோர் ஆண்களாகவே இருந்தனர் ஆனால், இவ்விசைக்கருவி, கொரிய இன மக்களின் பாரம்பரிய இசைக்கருவிகளில் ஒன்றாக மாறியுள்ளதால், பெண்களும் அதிகம் இசைக்கின்றனர்.  
## கூட்டிசை
சியாயேசின் முக்கியமாக கூட்டிசைப் பாடல்களைப் பாடுவதற்குப் பயன்படுத்தப்படுகிறாது. பாரம்பரியமிக்க தேசிய இன இசைக் குழுவில் இதனைப் பயன்படுவதுண்டு. இவ்விசைக்கருவியை மீட்டும் போது, தேசிய இன ஆடை அணிந்த பத்துக்கும் அதிகமான கொரிய இன மகளிர் மேடையில் ஒரு வரிசையாக இருந்து, சியாயேசினின் பின் பகுதியைத் தரையில் வைத்து, அதன் முற்பகுதியை தமது கால் முழங்காலில் சாய்த்து வைத்து, இடது கையால் தந்தியை வருடி, வலது கையால் இசை அளவை நிர்ணயித்து, இசை இயக்குவதோடு, பாடலும் பாடுவர். அப்போது, இசைக்கருவியின் இனிமையான ஒலியும் பாடலொலியும் இணைந்து ரசிகர்களை மகிழ்விக்கும்.  
## மேற்கோள்
- http://tamil.cri.cn/chinaabc/chapter23/chapter230104.htm
# பால்குறி நிறப்புரி

**பால்குறி நிறப்புரி** அல்லது **இலிங்க நிறமூர்த்தம்** (*Allosome* or sex chromosome) எனப்படுவது தன்நிறப்புரியில் இருந்து வேறுபட்ட நிறப்புரியாகும். மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளும் காணப்படுகின்றன. பால்குறி நிறப்புரிகளை X, Y என்ற ஆங்கில எழுத்துக்கள் மூலம் குறிப்பிடுவர். பெண்களில் இரு X நிறப்புரிகளும் (அதாவது XX), ஆண்களில் ஒரு X உம் ஒரு Y உம் சேர்ந்து XY என்ற நிறப்புரி சோடியும் காணப்படுகின்றன.  

| மனிதரில் உள்ள நிறப்புரிகள் |  |
| --- | --- |
| பெண் | ஆண் |
| ஆணிலும், பெண்ணிலும் ஒவ்வொரு தன்நிறப்புரியிலும் இரு பிரதிகள் இருக்கும். அவை 1-22 நிறப்புரிகளாகக் குறிக்கப்பட்டுள்ளன. 23 ஆவது நிறப்புரி பால்குறி நிறப்புரியாக இருப்பதுடன் ஆணிலும், பெண்ணிலும் வெவ்வேறாக இருக்கும். பெண்ணில் இரு பிரதிகளைக் கொண்ட X நிறப்புரியும், ஆணில் தனியான ஒரு X நிறப்புரியும், தனியான ஒரு Y நிறப்புரியும் காணப்படும். | } |

அசாதாரண நிலைகளில் XYY, XXY, XXX, XXXX, XXXXX, XXYY போன்ற பல இணைவுகள் காணப்படும். இவை மரபியல் சீர்குலைவுகளாகக் கண்டறியப்படுகின்றன.
# சமூது

**சமூது** (*Thamūd*, அரபு: ) இனத்தவர் எனப்படுவோர் முகம்மது நபி அவர்களின் காலத்திற்கு மிக முன்னர் கிமு 1ம் நூற்றாண்டு காலப்பகுதியில் பண்டைய அராபியத் தீபகற்பத்தில் வாழ்ந்த மக்களாவர். தென் அரேபியாவில் இவர்கள் தோன்றியதாகக் கருதப்பட்டாலும், இவர்கள வடக்கே அத்லப் மலைப் பகுதிக்கு இடம் பெயர்ந்ததாகக் கருதப்படுகிறது. சமூது மக்கள் தண்டிக்கப்பட்டதாகவும், ஒலி அலை ஒன்று இவர்களை அழித்ததாகவும் திருக்குர்ஆன் கூறுகிறது.  

அத்லப் மலைப் பகுதியிலும், நடு அராபியாவின் பெரும் பகுதியிலும் சமூது மக்களைப் பற்றிய பல்வேறு பாறை எழுத்துகளும் ஓவியங்களும் கண்டுபிடிக்கப்பட்டுள்ளன.
# வாழை இலை

செய்யப்பட்ட பிரசாதம்]]  
**வாழை இலை** என்பது வாழை மரத்தின் இலையாகும். இது உணவு பரிமாறும் தட்டாகவும், அலங்காரப் பொருளாகவும், படையல் விரிப்பாகவும் மற்றும் சமையலிலும் பயன்படுகிறது. இந்து மற்றும் புத்த சமய பழக்கங்களில் அலங்காரப்பொருளாக பண்டிகைகளில் பயன்படுத்தப்படுகிறது. இந்தியா, இந்தோனேசியா போன்ற நாடுகளில் உணவு கொள்ளும் தட்டாக பயன்படுகிறது.  

## சமையல்

வாழை இலையின் நீர் உறியாதன்மையாலும், வசதியாகயிருப்பதாலும் தென்னிந்தியா, பிலிப்பீன்சு, கம்போடியா உணவு வகைகள் பெரும்பாலும் இவ்விலையிலேயே பரிமாறப்படுகிறது. தமிழ் நாடு, கேரளம், ஆந்திரப் பிரதேசம் மற்றும் கர்நாடகம் பகுதிகளில் முக்கிய விழாக்காலங்களில் வாழையிலையில் மட்டுமே உணவு பரிமாறப்படுகிறது.  
உணவின் மணத்தை அதிகரிக்க வாழை இலை பயன்படுகிறது. பதார்த்தங்களுடன் வேகவைப்பதால் மெல்லிய சுவை கொடுக்கிறது. மேலும் உணவை மடித்துக் கட்டவும் பயன்படுகிறது. இலையில் உள்ள இயற்கை சாறு உணவை பாதுகாத்து சுவையையும் கூட்டுகிறது. தமிழ் நாட்டில் இவ்விலையைக் காயவைத்தும் பயன்படுத்துகின்றனர். வாழைச் சருகு என்ற பெயரில் காய்ந்த இலைகள் உணவுக்கிண்ணங்களாக பயன்படுகின்றன. வியட்நாம், இந்தோனேசியா, மலேசியா, சிங்கப்பூர் உணவு வகைகளிலும் வாழை இலை கொண்டு பொட்டலம் போடப்படுகிறது.  

புவேர்ட்டோ ரிக்கோ மற்றும் டொமினிக்கன் குடியரசு நாடுகளில், வாழை இலையும் தோல் தாளும் பேஸ்ட்லஸ்களை (pasteles) உறையிடப் பயன்படுகின்றன. பச்சை வாழைப் பழமும், இறைச்சியும், வாழை இலையுடன் சேர்த்து வேகவைக்கப்பட்டு உணவின் சுவை கூட்டப்படுகிறது.  

மெக்சிகோ மற்றும் வஃகாக்காவின் தமாள் மற்றும் ஆட்டுக் கறி அல்லது பார்பகோ தாக்கோ போன்ற உணவுவகைகள் வாழை இலையுடன் வேகவைக்கப்படுகிறது. ஹவாய் நாட்டினரும் வாழை இலையுடன் சமையல் செய்கின்றனர்.  

## இதையும் காண்க
- தையலிலை
# அவகாசியிலிக் கொள்கை


**வாரிசு இழப்புக் கொள்கை** (*Doctrine of Lapse*) என்பது இந்தியாவிலிருந்த பிரித்தானியக் கிழக்கிந்திய நிறுவனத்தில் 1848இலிருந்து 1856 வரை ஆளுநராக இருந்த டல்ஹளசி பிரபுவால் அறிமுகப்படுத்தப்பட்ட ஒன்றிணைப்புக் கொள்கையாகும்.  

வாரிசு இழப்புக் கொள்கையின்படி, பிரித்தானியக் கிழக்கிந்திய நிறுவனத்தின் நேரடிச் செல்வாக்குக்குட்பட்ட மன்னரானவர் ஆட்சி புரிவதற்குத் தகுதியற்றவராகவோ அல்லது நேரடி வாரிசு இன்றி இறந்து போனாலோ அம்மன்னராட்சி, பிரித்தானியக் கிழக்கிந்திய நிறுவனத்தின் ஆட்சியில் இணைக்கப்படும்.  

## ஒன்றிணைப்பு
பிரித்தானியக் கிழக்கிந்திய நிறுவனம் வாரிசு இழப்புக் கொள்கை எனும் அவகாசியிலிக் கொள்கையின் படி, சதாரா (1848), செய்ப்பூர் (1849), சம்பல்பூர் (1849), நாக்பூர் (1854), சான்சி (1854), தஞ்சாவூர் மன்னராட்சி (1855), உதயப்பூர் ஆகிய மன்னராட்சிப் பகுதிகளை சொந்தமாக்கிக் கொண்டது. அயோத்தி இராச்சியம் மட்டும் மோசமான ஆட்சி முறை என காரணம் காட்டி 1858ல் பிரித்தனிய இந்திய அரசுடன் இணைக்கப்பட்டது.  

### சான்சி
சான்சியின் மகாராசா கங்காதர இராவ் நேரடி வாரிசின்றி நவம்பர் 21, 1853இல் இறந்தமையால் ஆங்கிலேயர் வாரிசு இழப்புக் கொள்கையின்படி சான்சியைத் தமது ஆட்சியின் கீழ்க் கொண்டு வர முயற்சித்தனர். மார்ச்சு, 1854இல் இராணி இலட்சுமிபாய்க்கு 60000 ரூபாயை ஓய்வூதியமாகக் கொடுத்து சான்சிக் கோட்டையை விட்டு வெளியேறுமாறு கூறினர். ஆயினும் இராணி இலட்சுமிபாய் இதனை ஏற்றுக் கொள்ள மறுத்தார். பின்னர், ஈ உரோசு தலைமையிலான பிரித்தானியப் படை வீரர்கள் படையெடுப்பின் மூலம் சான்சியைக் கைப்பற்றினர். ஆகையால், 1857ஆம் ஆண்டுப் ஏற்பட்ட பெரும்புரட்சியின் போது சான்சியில் ஏற்பட்ட கிளர்ச்சிக்கு இராணி இலட்சுமிபாய் தலைமை தாங்கி நடத்திட இது ஒரு முக்கிய காரணமாக அமைந்தது.  

### அவத்
ஆங்கிலேயர்கள், அவத் பகுதியின் அயோத்தி இராச்சியத்தின் நவாப் ஆட்சி செய்வதற்குத் தகுதியற்றவர் எனக் கூறி அவத் நாட்டை பிரித்தானிய இந்தியாவின் ஆட்சியின் கீழ் கொண்டு வந்தனர். ஆனாலும் இவ்வொன்றிணைப்பு எதிர்க்கப்பட்டதுடன் 1857 இந்தியக் கிளர்ச்சிக்கான காரணமாகவும் அமைந்தது.  

## இதனையும் காண்க
- மன்னர் அரசு (பிரித்தானிய இந்தியா)
- இந்திய மன்னராட்சி அரசுகளின் பட்டியல்